Държавен вестник, бр. 78, 2014 г., стр. 29

БРОЙ  78	
Д Ъ Р Ж А В Е Н  В Е С Т Н И К 	
СТР.  29  
Чл. 32. Запознаването на служителя с 
материалите става в присъствието на всички 
членове на комисията.
Чл. 33. Служителят подписва протокол 
за документите, със съдържанието на които 
е запознат. Протоколът се прилага и съхра-
нява в ЛКД.
Чл. 34. Служителите с прекратени служеб-
ни или трудови правоотношения могат да се 
запознават с архивните си кадрови дела по 
реда и при условията, предвидени за дейст-
ващите служители.
Чл. 35. Заявленията се подават до ръково-
дителя на структурата, в която се съхранява 
архивното им кадрово дело, а за съхраняваните 
в ДИА – МВР – до директора на ДЧР – МВР, 
чрез ръководителя на структурата, откъдето 
е прекратено служебното или трудовото пра-
воотношение на съответния служител.
Чл. 36. Заявленията по чл. 35 се разглеж-
дат от комисии, назначени от директора на 
ДЧР – МВР или ръководителя на структурата, 
в която се съхранява ЛКД.
Раздел ІV
Съхраняване и ред за ползване на архивните 
кадрови дела
Чл. 37. Личните кадрови дела на служи-
телите с прекратени служебни или трудови 
правоотношения се съхраняват в текущ архив, 
както следва:
1. в ДИА – МВР – ЛКД на служители с 
длъжност началник на сектор и по-високи 
от СДВР, ОД на МВР, СДПБЗН и РДПБЗН 
и ЛКД на всички служители от останалите 
структури;
2. в териториалните звена „Информация 
и архив“ на ДИА – МВР – ЛКД на служи-
телите с прекратени служебни или трудови 
правоотношения с длъжност до началник 
на сектор от СДВР, ОД на МВР, СДПБЗН и 
РДПБЗН, както и водените по реда на чл. 10 
помощни ЛКД.
Чл. 38. (1) Оформянето и предаването на 
делата на служителите с прекратени служебни 
или трудови правоотношения за съхранява-
не в ДИА – МВР и в териториалните звена 
„Информация и архив“ на ДИА – МВР се 
извършва от звената „Човешки ресурси“ не 
по-рано от един и не по-късно от два месеца 
след изтичане на 14-дневния срок за обжалване 
на заповедта за прекратяване на правоотно-
шенията пред компетентния съд.
(2) Личните кадрови дела на служителите 
с прекратени служебни или трудови право-
отношения от структурите, които имат звена 
„Човешки ресурси“, с изключение на СДВР, 
ОД на МВР, СДПБЗН и РДПБЗН, се оформят 
от тях и се изпращат в ДЧР – МВР, която 
ги предава за съхраняване в текущ архив в 
ДИА – МВР.
(3) Личните кадрови дела на служителите 
с прекратени служебни или трудови право-
отношения от СДВР, ОД на МВР, СДПБЗН и 
РДПБЗН се оформят от звената им „Човешки 
ресурси“ и се предават за съхраняване в текущ 
архив в териториалните звена „Информация 
и архив“ на ДИА – МВР.
(4) Оформянето на ЛКД на служителите с 
прекратени служебни или трудови правоотно-
шения включва: номериране и подшиване на 
листовете, залепване на бланка (приложение 
№ 5), попълване на справка за архивни лич-
ни кадрови дела (АЛКД) (приложение № 6), 
заверяване с подпис и печат и определяне на 
архивен номер, който заедно с имената на 
служителя се отразява в дневник за АЛКД 
(приложение № 7). Справката за АЛКД се 
залепва в долния десен ъгъл на заглавната 
страница на първи раздел.
(5) Архивните лични кадрови дела се пре-
дават за съхранение в хранилищата, подшити 
в обикновени картонени папки.
Чл. 39. Архивните номера на кадровите 
дела, предавани за съхранение в ДИА – МВР, 
се определят от ДЧР – МВР, а тези в тери-
ториалните звена „Информация и архив“ на 
ДИА – МВР –  от съответните звена „Човешки 
ресурси“.
Чл. 40. Личните кадрови дела на служи-
телите се съхраняват до навършване на сто 
години от раждането на съответното лице. 
След изтичане на срока на съхранение АЛКД 
се разглежда от експертна комисия съглас-
но разпоредбите на Закона за Националния 
архивен фонд.
Чл. 41. С материали, съхранявани в ЛКД, 
на бивши или настоящи служители на МВР, 
на които службата е преминала изцяло или 
в определен период от време в органите на 
Държавна сигурност, се постъпва по реда на 
чл. 17 и 19 от Закона за достъп и разкриване 
на документите и за обявяване на принадлеж-
ност на български граждани към Държавна 
сигурност и разузнавателните служби на 
Българската народна армия.	
Чл. 42. Архивните лични кадрови дела се 
ползват по реда, предвиден за ползване на ЛКД 
на действащите служители, със заявление до:
1. директора на ДЧР – МВР – за ЛКД, 
съхранявани в ДИА – МВР;
2. директорите на СДВР, ОД на МВР,  
СДПБЗН и РДПБЗН – за ЛКД на бивши техни 
служители, съхранявани в териториалните 
звена „Информация и архив“ на ДИА – МВР.
Чл. 43. Срокът за ползване на архивните 
дела е 30 дни.
Чл. 44. Личните кадрови дела на повторно 
назначени/възстановени бивши служители 
на МВР се получават чрез ДЧР – МВР от 
ДИА – МВР или от териториалните звена 
„Информация и архив“ на ДИА – МВР и се 
водят и съхраняват по общия ред. Оставянето 
им за по-нататъшно водене и съхранение се 
потвърждава писмено от ръководителя на 
съответната структура.